વડોદરા: ગણેશોત્સવ શાંતિપૂર્વક પાર પાડવા શહેર પોલીસે ગણપતિની સ્થાપના અને વિસર્જન માટે 5 મહત્વના નિર્ણયો લીધા છે. ગણેશ પંડાલોની આગળ પડદા રાખી દર્શન માટે ટિકિટથી નાણા ઉઘરાવવા સામે મનાઇ ઉપરાંત સંવેદનશીલ વિસ્તારમાં પહેલીવાર મુખ્ય રોડની બંને તરફ અંદરની બે ગલીઓ સુધી પોલીસ તૈનાત કરાશે. આ ઉપરાંત ચાર દરવાજા વિસ્તારમાં ચારથી વધુ વ્હીલના વાહનમાં શ્રીજીની મૂર્તિ નહિ લઇ શકાય, કોઇના ઘરે બહારગામથી મહેમાન આવ્યા હશે તો પોલીસને જાણ કરવી પડશે તેમજ ગણેશોત્સવના 10 દિવસ બાંધકામ બંધ કરવું પડશે તેવું પોલીસ કમિશ્નર અનુપમસિંઘ ગહલૌતે જણાવ્યું છે.